**GUVERNUL ROMÂNIEI**

****

**Ordonanţă**

**pentru modificarea și completarea Legii nr. 263/2004 privind asigurarea continuităţii asistenţei medicale primare prin centrele de permanenţă**

În temeiul art. 108 din Constituția României, republicată, și al art. 1 pct. V poz. 2 din Legea nr. 187/2024 privind abilitarea Guvernului de a emite ordonanțe,

Guvernul României adoptă prezenta ordonanţă:

**Articol I – Legea 263/2004 privind asigurarea continuității asistenței medicale primare prin centrele de permanență, publicată în Monitorul Oficial al României, Partea I, nr. 568 din 28 iunie 2004, cu modificările și completările ulterioare, se modifică și se completează după cum urmează:**

1. La articolul 2 alineatele (2) și (3) se modifică și vor avea următorul cuprins:

**”** (2) Pentru asigurarea continuităţii asistenţei medicale primare, potrivit prezentei legi, cabinetele de medicină de familie pot angaja medici de familie așa cum sunt aceștia definiți la art. 64 lit e) din Legea 95/2006 privind reforma în domeniul sănătății, republicată, cu modificările și completările ulterioare, precum și asistenţi medicali care au autorizată exercitarea profesiei în conformitate cu prevederile legale în vigoare, în limita fondurilor contractate cu casele de asigurări de sănătate cu această destinaţie.

……………………………………………………………………………………………………………….

(3) Centrele de permanenţă sunt unităţi sanitare cu sediu stabil fără personalitate juridică, care desfăşoară activitate în regim de gardă.**”**

1. La articolul 5, după litera a) se introduce o nouă literă, litera a1) cu următorul cuprins:

” a1) autorizarea sanitară a centrului de permanență”

1. La articolul 7, alineatul (1) se modifică și va avea următorul cuprins:

” (1) Continuitatea asistenţei medicale primare este asigurată prin centrele de permanenţă de medici de familie așa cum sunt aceștia definiți la art. 64 lit e) din Legea 95/2006 privind reforma în domeniul sănătății, republicată, cu modificările și completările ulterioare, şi de asistenţi medicali care îşi exercită profesia în condiţiile legii.”

4.. La articolul 8, alineatul (11) se modifică și va avea următorul cuprins:

”(11) Prin excepţie de la prevederile alin. (1), în zonele din mediul rural și în zonele din mediul urban cu o populație sub 25.000 locuitori, în care este înregistrat un deficit de medici de familie, se pot înfiinţa şi centre de permanenţă cu minimum 5 posturi de medic, în condiţiile asigurării funcţionării centrului de permanenţă.”

5. După articolul 11 se introduce un nou articol, art. 111 care va avea următorul cuprins:

” **Art. 111** – Prin excepție de la art.11, programul de funcționare al centrelor de permanență din zonele din Munţii Apuseni şi din Rezervaţia Biosferei Delta Dunării se stabilește, la propunerea medicului coordonator al centrului de permanență, prin decizie a direcției de sănătate publică județeană, cu aprobarea Ministerului Sănătății.

**PRIM-MINISTRU**

**Ion - Marcel CIOLACU**